Այսօր տեղական բիզնեսի կողմից դիտվում է մեծ հետաքրքրվածություն՝ հատկապես վերամշակող ձեռնարկությունների, ինչպես նաև ալկոհոլային խմիչքներ արտադրողների կողմից (70-80%): Ստեղծված գործիքները, ինչպես նաև արտահանման վարկի ապահովագրության հայտերը կարճատև ժամկետներում քննարկելու հանգամանքը (5-7 օր) հիանալի մոտիվացիա է արտադրողի համար: ՆՖԱ ձևակերպման մասով ժամկետները մի փոքր երկար են, քանի որ բանկերի ներքին կանոնակարգերով նախատեսված են որոշակի ընթացակարգեր: Սակայն, այստեղ նույնպես նախատեսում ենք մի շարք փոփոխություններ, որոնք կարագացնեն այդ ընթացակարգերը բանկերում, այդ թվում նաև անդերռայթինգի գծով, որից հետո հայտը ՀԱԱԳ կողմից կքննարկվի մի քանի օրում: